Αντικατάσταση διατάξεων του καταστατικού του Κλάδου Αρωγής του Ταμείου Αρωγής Προσωπικού Ο.Τ.Ε.Στο καταστατικό του Κλάδου Αρωγής του Ταμείου Αρωγής Προσωπικού ΟΤΕ (Βασιλικό Διάταγμα 502/1963 (Α 142), επέρχονται οι εξής τροποποιήσεις: Η περ. α, της παρ. 1, του άρθρου 9, αντικαθίσταται ως εξής: 1 Εισφορά παντός μετόχου 2% επί των καταβαλλομένων μηνιαίων τακτικών αποδοχών στις οποίες περιλαμβάνονται και τα δώρα εορτών Χριστουγέννων, Πάσχα και το επίδομα αδείας Οι αποδοχές αυτές, πάντως δεν μπορεί να υπερβαίνουν το ανώτερο καταληκτικό μισθολογικό κλιμάκιο του μισθολογίου του ΟΤΕ, προσαυξημένο κατά το χρονοεπίδομα, το επίδομα πραγματικής οικογενειακής κατάστασης και τα επιδόματα της τεχνικής και επιστημονικής εξειδίκευσης όπως ισχύουν κάθε φορά Η εισφορά αυτή αυξάνεται σε 3% από της ενάρξεως του 16ου έτους λειτουργίας του κλάδου (1.11.1978) και 4% από της ενάρξεως ισχύος του παρόντος Προεδρικού Διατάγματος Στην εισφορά αυτή δεν υπόκειται το επίδομα ταμειακής διαχειρίσεως, η αμοιβή (αποζημίωση) για υπερωριακή εργασία, η αντιπαροχή για υπηρεσία κατά τις Κυριακές και άλλες εξαιρέσιμες ημέρες, κατά τις νυχτερινές ώρες, η αποζημίωση για έξοδα κινήσεως εκτός έδρας, το επίδομα υπαίθρου, η αποζημίωση των συμμετεχόντων σε συμβούλια καθώς και οποιεσδήποτε άλλες παροχές που δεν χορηγούνται παγίως, μονίμως και διαρκώς και σε καμία περίπτωση οι έχουσες σχέση με την κατεχόμενη θέση Για όσους υπήχθησαν στην ασφάλιση του κλάδου από 1.1.1993 και εφεξής η παραπάνω εισφορά ορίζεται σε 4% επί των αποδοχών επί των οποίων υπολογίζονται και οι κρατήσεις τους για κύρια σύνταξη (άρθρα 37, 32 παρ. 1 και 22 παρ. 2 του Ν. 2084/1992) . Η παρ. 2 του ίδιου άρθρου, αντικαθίσταται ως εξής: 2 Οι εισφορές των μετόχων παρακρατούνται και αποδίδονται στο Ταμείο μαζί με την εργοδοτική εισφορά - αν υπάρχει - με μέριμνα του εργοδότη Η παρ. 1 του άρθρου 14, όπως τροποποιήθηκε με το Β.Δ. 201 /24.2.-13.3.-70 (Α 58), αντικαθίσταται ως εξής: 1 Η εφάπαξ χορηγία υπολογίζεται ως ακολούθως Λαμβάνεται το σύνολο των κατά το άρθρο 9, παρ. 1, περ. α του παρόντος τακτικών αποδοχών που κατεβλήθησαν στο μέτοχο κατά το τελευταίο προ της εξόδου του από τον Ο.Τ.Ε. πλήρες δωδεκάμηνο και υπεβλήθησαν στην προβλεπόμενη εισφορά Το 1/12 των αποδοχών τούτων είναι μια μονάδα χορηγίας . Η παρ. 2 του άρθρου 14, όπως αντικαταστάθηκε με το Π.Δ. 345/31.10.1994 (Α 183) αντικαθίσταται ως εξής: 2 Η εφάπαξ χορηγία προσδιορίζεται από το γινόμενο των ετών ή κλάσματος έτους σε ακέραιους μήνες πραγματικής υπηρεσίας στον ΟΤΕ και ασφάλισης στον κλάδο επί τη μονάδα χορηγίας (όπως αυτή ορίζεται από την παρ. 1), πολλαπλασιαζόμενο με συντελεστή ως κατωτέρω 1 Για κάθε έτος ασφάλισης στο Ταμείο από της ιδρύσεώς του (1.11.63) έως 31.10.78 επί 0,275. 2 Για κάθε έτος ασφάλισης στο Ταμείο από 1.11.1978 και μέχρι της ενάρξεως ισχύος του παρόντος επί 0,375 και 3 Για κάθε έτος ασφάλισης στο Ταμείο από της ενάρξεως ισχύος του παρόντος και εφεξής επί 0,45 Η παρεχόμενη εφάπαξ χορηγία, δεν δύναται σε καμία περίπτωση να υπερβαίνει τις δώδεκα (12) μονάδες χορηγίας . Η παρ. 4 του άρθρου 14 του καταστατικού, που προσετέθη με το άρθρο 2 του Π.Δ. 112/91 (Α 45) καταργείται. Οι υπάλληλοι του Ο.Τ.Ε., που κατά την ημερομηνία ενάρξεως ισχύος του παρόντος διατάγματος, υπηρετούν με την ιδιότητα του μετόχου του Κλάδου Αρωγής, έχουν τη δυνατότητα εντός ενός έτους από την έναρξη ισχύος του παρόντος διατάγματος να αναγνωρίσουν το χρόνο που έχουν υπηρετήσει ως έκτακτοι, αορίστου ή ορισμένου χρόνου στον Ο.Τ.Ε., ως χρόνο συμμετοχής στον κλάδο. Η εξαγορά γίνεται με καταβολή από τον ασφαλισμένο του συνόλου της προβλεπόμενης εισφοράς εργοδότη και ασφαλισμένου επί των αποδοχών του μήνα υποβολής της αίτησης και με ποσοστό εισφοράς αυτό που αντιστοιχεί στο χρόνο που αναγνωρίζεται. Η εξόφληση του ποσού γίνεται είτε εφάπαξ είτε σε μηνιαίες δόσεις, ο αριθμός των οποίων δεν μπορεί να είναι μεγαλύτερος από το σύνολο των αναγνωριζόμενων μηνών οπότε η εξόφληση γίνεται εντόκως με ετήσιο επιτόκιο ίσο με το εκάστοτε ισχύον για τις καταθέσεις του Ταμείου στην Τράπεζα της Ελλάδος. Σε περίπτωση που κατά τη συνταξιοδότηση, το ποσό δεν έχει εξοφληθεί πλήρως, το υπόλοιπο της οφειλής παρακρατείται από την εφάπαξ χορηγία που δικαιούται ο μέτοχος. Στον Υφυπουργό Εργασίας και Κοινωνικών Ασφαλίσεων αναθέτουμε τη δημοσίευση και εκτέλεση του παρόντος διατάγματος.